**ПИСМЕНИ МАТЕРИАЛИ ПО**

**ДНЕВНИЯ РЕД НА**

**ИЗВЪНРЕДНО ОБЩО СЪБРАНИЕ НА**

**АКЦИОНЕРИТЕ НА**

**„КОМПАС ФОНД ЗА ВЗЕМАНИЯ“ АДСИЦ,**

**НАСРОЧЕНО ЗА 06.10.2023 Г.**

**ДНЕВЕН РЕД НА ИЗВЪНРЕДНО ОБЩО СЪБРАНИЕ НА АКЦИОНЕРИТЕ НА „КОМПАС ФОНД ЗА ВЗЕМАНИЯ“ АДСИЦ**

**06.10.2023 г.**

1. **Приемане на решение за промяна в адреса на управление;**
2. **Приемане на решение за промени в Устава на Дружеството по предложение на Съвета на директорите, одобрено с Решение № 798-ДСИЦ от 10.08.2023 г. на КФН, съгласно писмо с изх.№ РГ-05-1683-9 от 10.08.2023 г.;**
3. **Приемане на решение за персонални промени в състава на Съвета на директорите на дружеството;**
4. **Приемане на решение за възнаграждението на членовете на Съвета на директорите;**
5. **Определяне на размер на гаранцията на Членовете на Съвета на директорите;**
6. **Разни.**

**ПРЕДЛОЖЕНИ ОТ СЪВЕТА НА ДИРЕКТОРИТЕ ПРЕДЛОЖЕНИЯ НА РЕШЕНИЯ ПО ВЪПРОСИТЕ ОТ ДНЕВНИЯ РЕД НА ИЗВЪНРЕДНО ОБЩО СЪБРАНИЕ НА АКЦИОНЕРИТЕ НА „КОМПАС ФОНД ЗА ВЗЕМАНИЯ“ АДСИЦ 06.10.2023 г.**

**Проект на решение по точка 1.**

*„Общото събрание на акционерите на „Компас фонд за вземания“ АДСИЦ реши да промени адреса на управление от гр. София, Община Столична, ПК 1000, район „Възраждане“, ул. „Георг Вашингтон“ № 19, ет. 2 на област София - град, град София, п.к. 1000, община Столична, район „Триадица“, ул. „Алабин“ №36 , ет.4.“*

**Проект на решение по точка 2:**

*„Общото събрание на акционерите приема предложените от Съвета на директорите промени в Устава на Дружеството,* *одобрени с* *Решение № 798-ДСИЦ от 10.08.2023 г. на КФН, съгласно писмо с изх.№ РГ-05-1683-9 от 10.08.2023 г., както следва:*

1. *Чл. 3, ал. 2 се изменя и допълва, както следва:*

*Чл. 3., ал. (2) (изм., с реш. на ОСА от ХХ.ХХ.2023 г.) (2) Адресът на управление на Дружеството е област София - град, град София, п.к. 1000, община Столична, район „Триадица“, ул. „Алабин“ №36 , ет.4.“*

**Проект на решение по т. 3**:

*Общото събрание на акционерите реши да промени състава на Съвета на директорите, както следва: освобождава Илхан Рамадан Фаик като член на СД на „Компас фонд за вземания“ АДСИЦ и избира за независим член на Съвета на директорите* *Кирил Василев Стоименов, одобрен от Комисия за финансов надзор с* *решение № 618-ДСИЦ от 13.06.2023 г. , съгласно писмо с изх. № РГ-05-1683-7 от 13.06.2023 г.*

**Проект на решение по т.4:**

*Общото събрание на акционерите определя възнаграждение за членовете на СД, както следва:*

1. *За новоизбрания член на Съвета на директорите Кирил Василев Стоименов – 780 лева бруто;*
2. *За членът на Съвета на директорите Алексей Алипиев Георгиев – 780 лева бруто;*
3. *За Иван Димитров Пирински – без промяна във възнаграждението.*

**Проект на решение по т.5**:

*Общото събрание на акционерите определя размера на гаранцията на независимия член на СД г-н Кирил Василев Стоименов и на членът на СД г-н Алексей Алипиев Георгиев да е равен на тримесечното брутно възнаграждение на Членовете на Съвета на директорите.*

**Неразделна част от писмените материали са следните документи:**

1. Решение № 798-ДСИЦ от 10.08.2023 г. на КФН, съгласно писмо с изх.№ РГ-05-1683-9 от 10.08.2023 г., с което се одобряват измененията в Устава на „Компас фонд за вземания“ АДСИЦ;
2. Проект на Устав!;
3. Решение № 618-ДСИЦ от 13.06.2023 г. , съгласно писмо с изх. № РГ-05-1683-7 от 13.06.2023 г., с което КФН одобрява за член на директорите на „Компас фонд за вземания“ АДСИЦ г-н Кирил Василев Стоименов;
4. Декларация по чл. 234, ал. 2 от Търговския закон от г-н Кирил Василев Стоименов;
5. Декларация по чл. 237, ал. 3 от Търговския закон от г-н Кирил Василев Стоименов;
6. Декларация по чл. 116а1 от Закона за публичното предлагане на ценни книжа от г-н Кирил Василев Стоименов;
7. Деклара;ция по чл. 10, ал. 2 от Закона за дружествата със специална инвестиционна цел и дружествата за секюритизация от г-н Кирил Василев Стоименов;
8. Автобиография и диплома за висше образование на г-н Кирил Василев Стоименов;
9. Свидетелство за съдимост на г-н Кирил Василев Стоименов;
10. Образец на Пълномощно за гласуване на Извънредното общо събрание на акционерите.

Съгласно разпоредбата на чл. 115б, ал.1 от ЗППЦК, правото на глас в Общото събрание на акционерите се упражнява от лицата, вписани в регистрите на „Централен депозитар“ АД като акционери най-късно 14 дни преди датата на Общото събрание на акционерите – 22.09.2023 г. Само лицата, вписани като акционери на дружеството към тази дата имат право да участват и да гласуват на ОСА.

Лицата, притежаващи заедно или поотделно най-малко 5 на сто от капитала на Дружеството имат право след обявяване на поканата в Търговския регистър да искат включването на въпроси в дневния ред на Общото събрание, както и да правят предложения за решения по въпроси, включени вече в дневния ред на ОСА, по реда на чл.223а от Търговския закон, с изключение на случаите по чл. 118, ал.3 от ЗППЦК. Не по-късно от 15 дни преди откриването на общото събрание тези акционери представят обявяване в търговския регистър списък на въпросите, които ще бъдат включени в дневния ред и предложенията за решения. С обявяването в търговския регистър, въпросите се смятат за включени в предложения дневен ред. Най-късно на следващия работен ден след обявяването, акционерите представят списъка от въпроси, предложенията за решения и писмените материали по седалището и адреса на управление на дружеството, както и на Комисията за финансов надзор.

По време на общото събрание, акционерите имат право да поставят въпроси по всички точки от дневния ред, както и въпроси относно икономическото, финансовото състояние и търговската дейност на дружеството, независимо дали те са свързани с дневния ред, освен за обстоятелства, които представляват вътрешна информация.

Регистрацията на акционерите започва в 09.00 (07:00 UTC) часа и приключва в 09.55(07:55 UTC) часа на 06.10.2023 г. на мястото на провеждане на Общото събрание на акционерите. Акционерите – юридически лица се представляват от законните си представители, които се легитимират с документ за самоличност и представянето на удостоверение за актуално състояние на юридическото лице, когато последното не е вписано в Търговския регистър. Акционерите – физически лица се легитимират с представянето на документ за самоличност.

Всеки акционер има право да упълномощи писмено лице, което да го представлява в Общото събрание. Член на Съвета на директорите може да представлява акционер, ако последният изрично е посочил в пълномощното начина на гласуване по всяка точка от дневния ред.

Пълномощниците на акционерите – физически лица и юридически лица се легитимират с писмено, изрично пълномощно, издадено от акционера за това общо събрание и отговарящо на изискванията на действащото българско законодателство, с удостоверение за актуално състояние на юридическо лице, което не е вписано в Търговския регистър, както и с документ за самоличност на упълномощения. В случай, че пълномощник е юридическо лице – акционер, и с удостоверение за актуално състояние на упълномощеното юридическо лице и документ за самоличност на законния представител.

Образец на пълномощното за гласуване чрез пълномощник се включва в писмените материали за общото събрание, които се публикуват на интернет страницата на дружеството <https://compass-receivables.eu/> и са на разположение на акционерите на адрес в седалището на дружеството, находящо се в гр. София, Община Столична, ПК 1000, район „Възраждане“, ул. „Георг Вашингтон“ № 19, ет. 2, не по-късно от датата на обявяването на поканата за общото събрание на акционерите в Търговския регистър. При поискване образец на пълномощното се предоставя и след свикване на ОСА.

Пълномощното, изготвено на хартиен носител се представя в оригинал при регистрацията на Общото събрание. Пълномощното, издадено на чужд език, трябва да е придружено с легализиран превод на български език. При несъответствие между текстовете предимство има текстът на български език.

Дружеството уведомява присъстващите на ОСА за постъпилите пълномощни при откриване на Общото събрание.

За всички неуредени въпроси се прилагат съответните разпоредби на Търговския закон, ЗППЦК.

Преупълномощаването с правата по предоставени пълномощни, както и пълномощието дадено в нарушение на правилата на ЗППЦЦ е нищожно. Гласуването чрез електронни средства или чрез кореспонденция не е приложимо за това ОСА.

Писмените материали, свързани с дневния ред на събранието са на разположение на акционерите в седалището на дружеството, находящо се в гр. София, Община Столична, ПК 1000, район „Възраждане“, ул. „Георг Вашингтон“ № 19, ет. 2, всеки работен ден от 10:00 до 16:00 часа, считано от датата на обявяване в Търговския регистър на поканата за свикване на Общото събрание на акционерите, като при поискване от акционер дружеството му предоставя материалите безплатно.

При липса на кворум, на основание чл. 227 от Търговския закон, събранието ще се проведе на 23.10.2023 г. от 10:00 (08:00 UTC) часа, на същото място и при същия дневен ред, като в този случай датата по на чл. 115б, ал.1 от ЗППЦК е 09.10.2023 г.